लोकसेवक ड्यूटी को सही तरीके से फर्ज समझकर अंजाम दें:लोकायुक्त
लोकायुक्तएसएस कोठारी ने सोमवार को पंचायत समिति सभागार में जनसुनवाई की। 24 शिकायतें लोगों ने प्रस्तुत की। लोकपाल विधेयक, इसके नियम, कार्य उद्देश्य पर चर्चा की गई। उन्होंने ब्लॉक स्तरीय अधिकारियों की बैठक के दौरान कहा कि लोकसेवक अपनी ड्यूटी को सही तरीके से फर्ज समझकर अंजाम दे।
अनैतिक काम करने से भ्रष्टाचार को बढ़ावा मिल रहा है, इसे रोकना होगा। इसके लिए लोकसेवक के साथ-साथ एनजीओ, सामाजिक संस्थाएं भी अपना दायित्व समझते हुए आगे आएं।
जनसुनवाई में मामोर के पूर्व सरपंच रामेश्वर मामोर ने कोटा संभाग में कई वाहनों पर लाल बत्ती लाल प्लेट लगाकर घूमने वाले लोगों के खिलाफ कोई कार्रवाई अधिकारियों द्वारा नहीं करने का मामला उठाया। उन्होंने कनवास वन रेंज क्षेत्र में वन विभाग की भूमि पर अतिक्रमण कर गिट्टी क्रेशर चलाने की भी लोकायुक्त के सामने शिकायत की।
भाजपा, कांग्रेस के जनप्रतिनिधियों द्वारा पेट्रोल पंप गैस एजेंसियों को अपने नाम आवंटित करवाने की शिकायत की। कुराड़ के गिरिराज गोयल ने उसके खाते की आराजी पर अतिक्रमण के मामले में पुलिस द्वारा कोई कार्यवाहीं नहीं करने की शिकायत की। सामाजिक कार्यकर्ता अनिल मंगल ने सीएमएचओ कोटा द्वारा सदगुरु सेवा संस्थान द्वारा निशुल्क नेत्र शिविर लगाए जाने की परमिशन नहीं देने के बारे में बताया। सुनवाई के दौरान एसडीएम लहरीकुमार जैन, तहसीलदार लक्ष्मीनारायण प्रजापति, डीएसपी विजयपाल सिंह, प्रधान सावित्री मीना, पालिकाध्यक्ष देवकीनंदन राठौर, वाइस चेयरमैन जगदीश प्रसाद शर्मा, उपप्रधान नंदकिशोर मालव, पंचायत समिति सदस्य सत्यनारायण शर्मा, सरपंच रामप्रसाद नागर सहित विभिन्न विभागोंं अधिकारी मौजूद थे। जनसुवाई के बाद लोकायुक्त ने पत्रकारों द्वारा पूछे गए सवाल के जवाब में कहा कि लोकायुक्त का काम जनता की समस्याओं को दूर करना है। व्यक्तिगत मुद्दों के कारण देश में भ्रष्टाचार पनप रहा है, भ्रष्टाचार को फैलने से रोकने के लिए लोकपाल विधेयक कारगर साबित होगा। लोकायुक्त के कार्यालय प्रदेश स्तर के स्थान पर जिले पर खोले जाने चाहिए। लोकपाल विधेयक में 1973 के बाद कोई संशोधन नहीं हुआ है, संशोधन होना चाहिए। प्रदेश स्तर के स्थान पर मध्यप्रदेश अन्य राज्यों की तर्ज पर राजस्थान में भी जिला मुख्यालय पर लोकायुक्त बैठे ऐसी व्यवस्था होगी तो लोगों को जल्द कम समय में न्याय मिलेगा।
सांगोद. लोकायुक्त ब्लॉक स्तरीय अधिकारियों की बैठक लेते हुए।
hin_Deva hin_Deva hin_Deva hin_Deva hin_Deva hin_Deva